
	[bookmark: nev]MOLNÁR BOGLÁRKA
Vezetés és Szervezés MSc
MSc, 1. félév
Budapesti Corvinus Egyetem
Gazdálkodástudományi Kar
	






Témavezető:
	Dr. Chikán Attila
Egyetemi tanár (BCE - Logisztika és Ellátási Lánc Menedzsment Tanszék), BCE GTK




Egyedül nem megy - Klaszterfejlesztés Magyarországon

Kulcsszavak: klaszter; klaszterfejlesztés; regionális fejlesztéspolitika; gazdaságfejlesztés; verseny és kooperáció
A dolgozat elsődleges célja annak feltérképezése, hogy a jelenlegi magyarországi klaszterfejlesztési politika milyen szerepet kap a regionális fejlesztési, növekedési elképzelésekben, illetve jelen formájában mennyiben képes a klaszteresedésben rejlő lehetőségek kiaknázására. Az elméleti részben először a klaszter, mint komplex gazdasági- és társadalmi jelenség kerül bemutatásra, amit a regionális iparági klaszterek kialakulásának tárgyalása követ. Ezután a dolgozat a magyarországi klaszterek sajátosságait tekinti a fenti keretrendszerben: a klaszterek kialakulását és fennmaradását támogató gazdaságpolitikai eszközöket mutatja be, majd azokat a regionális fejlesztési irányokkal való relációjukban jeleníti meg. Az elemzés alapján a klaszterek kialakulásának támogatása és a klaszterfejlesztés kulcsfontosságú elemként jelennek meg a magyar gazdaság (elsősorban pedig a kis- és középvállalati szektor) termelékenységének fokozásában. 
Az elméleti keretrendszer tárgyalása után a Pannon Autóipari Klaszter példáján keresztül szemléltetem a magyarországi klaszterpolitika főbb vonásait és irányait. A dolgozat fő következtetése, hogy a hazai klaszteresedést támogató politikában a jelenlegi stratégiai irány fenntartható és erősen támogatja a klaszterek megalakulását, ám - elsősorban az ösztönzők tekintetében - még vannak területek, amelyekre nagyobb hangsúlyt fektetve eredményesebbé válhat ez a fejlesztéspolitikai irányvonal: úgy az erőforrások hatékony elosztását, mint az alulról jövő kezdeményezések támogatását, az "önjáró klaszteresedést" tekintve.



